দক্ষিণবঙ্গে তাপপ্রবাহের সতর্কতা, কলকাতায় আজ উষ্ণতম দিন

কলকাতা: আজও তাপপ্রবাহের সতর্কতা (Heatwave warning) । তাপপ্রবাহের সতর্কতাও রয়েছে পাঁচ–ছ’টি জেলায়। পশ্চিম বর্ধমান, মেদিনীপুর, বাঁকুড়া, পুরুলিয়া, বীরভূম ঝাড়গ্রামে। এইসব জায়গায় ৪০ ডিগ্রি তাপমাত্রা থাকবে। যা স্বাভাবিকের থেকে ৫ ডিগ্রি বেশি।

কলকাতার (Kolkata) আজকের সর্বোচ্চ তাপমাত্রা ৩৩.৭ ডিগ্রি ও সর্বনিম্ন ২৬.৫ ডিগ্রি সেলসিয়াস যা স্বাভাবিকের থেকে প্রায় ৩.৯ ডিগ্রি বেশি। কলকাতায় আজ (South Bengal Weather), রবিবার উষ্ণ দিন ও উপকূলের জেলাগুলিতে থাকবে ভ্যাপসা গরম। বুধবার থেকে ধীরে ধীরে তাপমাত্রা কমতে পারে।

শনিবার সকালে কলকাতার আকাশ ছিল মেঘাচ্ছন্ন, সেইসঙ্গে বেশ একটা ঠান্ডা হাওয়া বইছিল। বৃষ্টির সম্ভাবনা (Rain Alert) বলেই মনে হয়েছিল। কিন্তু সেই ইচ্ছেপূরণ হয়নি। উল্টে বেলা বড়তেই চড়া রোদ। ফলে বসন্তের আমেজ দু নিমেশেই হারিয়ে গেছে। আগামী দু’তিনদিন দক্ষিণবঙ্গের সব জেলাতেই আবহাওয়া মোটের উপর এমনই থাকবে বলে পূর্বাভাস। আবহাওয়া শুষ্ক থাকবে, ফলে তীব্র গরএম হাঁসফাঁস করতে হবে দক্ষিণবঙ্গবাসীকে।

আরও পড়ুন: IPAC বা অভিষেকের নামে টাকা চাওয়ার অভিযোগ, কী বার্তা দিলেন অভিষেক?

বৃহস্পতিবার থেকে আবহাওয়ার কিছুটা রদবদল হতে পারে। আগামী ২০ ও ২১ মার্চ দক্ষিণবঙ্গে ঝড়বৃষ্টির পূর্বাভাস রয়েছে। তার আগে মঙ্গলবার পর্যন্ত তাপপ্রবাহের সতর্কতা পশ্চিমাঞ্চলে।

হাওয়া অফিস জানাচ্ছে, অসম ও রাজস্থানে সৃষ্টি হয়েছে ঘূর্ণাবর্ত। আরও একটি ঘূর্ণাবর্ত রয়েছে পূর্ব বাংলাদেশের দিকে। যার আংশিক প্রভাবে পশ্চিমবঙ্গের আকাশে কিছুটা মেঘের সঞ্চার হওয়ার সম্ভবনা রয়েছে। ফলে বুধবার থেকে দক্ষিণবঙ্গের তাপমাত্রা ধীরে ধীরে কমবে। আর বৃহস্পতি ও শুক্রবার বৃষ্টির পূর্বাভাস।